Torbjørn Rundmo

Torbjørn Rundmo (født 1955) er en norsk psykolog. Han er professor emeritus ved Institutt for psykologi ved NTNU i Trondheim.

Rundmo er autorisert psykolog med embetseksamen (cand.psychol.) fra Universitetet i Bergen fra 1984 og cand.mag. med fagene sosiologi, offentlig administrasjon, organisasjonskunnskap og samfunnskunnskap fra samme universitet fra 1982. Han avla graden dr.philos. ved NTNU i 1993.Forfatteromtale av Torbjørn Rundmo hos Cappelen Damm. Besøkt 23. oktober 2024.

Han var førsteamanuensis i sosialpsykologi og helsepsykologi, senere professor i arbeids- og organisasjonspsykologi ved NTNU fra 1998 til 1999, så professor i samfunnspsykologi fra 1999 og frem til sin emeritering 1. september 2024.

Rundmo ble utnevnt til æresdoktor ved Handelshøyskolen i Stockholm i 2005. Han ble innvalgt som medlem i Det Kongelige Norske Videnskabers Selskab (DKNVS) i 2004.

Rundmo har rettet sine forskningsaktiviteter mot risiko og sikkerhet i transportsektoren, og også gjennomført studier av miljøvennlige transportmiddelvalg med støtte fra Forskningsrådet, vegmyndigheter og andre eksterne finansieringskilder. I tillegg har Rundmo gjennomført studier av transport og transportsikkerhet i en rekke utviklingsland i samarbeid med samfunnsgeograf Stig Halvard Jørgensen ved NTNU og afrikanske kolleger. Rundmo har også samarbeidet med privat sektor om utvikling av metoder for kartlegging av organisatoriske forhold og sikkerhet, og evaluert ulike intervensjoner og arbeidsrettede tiltak. Andre forskningstema har vært persepsjon av risiko og beslutninger under usikkerhet. Andre forskningstema har vært persepsjon av risiko og beslutninger under usikkerhet. Hans publikasjonsliste består av ca. 330 arbeider fordelt på artikler i vitenskapelige tidsskrifter, forskningsrapporter og bok-kapitler. Rundmo har veiledet ti doktorgradsstudenter frem til disputasjon og av disse er fem senere blitt professorer ved norske universiteter.

 Referanser 

 Eksterne lenker  



Kategori:Norske psykologer
Kategori:Professorer ved NTNU
Kategori:Medlemmer av Det Kongelige Norske Videnskabers Selskab